OpenLLM-France/wikimedia huggingface dataset:
# Luobusaïta

La luobusaïta és un mineral de la classe dels elements natius. Anomenat així per la localitat tipus, mina Luobuma, Tibet.

## Classificació

La luobusaïta es troba classificada en el grup 1.BB.25 segons la classificació de Nickel-Strunz (1 per a Elements; B per a Carburs, sulfurs, nitrurs i fosfurs metàl·lics i B per a Silicurs; el nombre 25 correspon a la posició del mineral dins del grup). En la classificació de Dana el mineral es troba al grup 1.1.37.7 (1 per a Elements natius i aliatges i 1 per a Metalls, que no siguin del grup del platí; 37 i 7 corresponen a la posició del mineral dins del grup).

## Característiques

La luobusaïta és un mineral de fórmula química Fe$_{0.84}$Si₂. Cristal·litza en el sistema ortoròmbic.

## Formació i jaciments

S'ha descrit a l'Àsia.

## Referències

* 1 2 3 4 5 «Luobusaite» (en anglès). Mindat. [Consulta: 7 novembre 2015].

## Bibliografia

* Bai, W., N. Shi, Q. Fang, G. Li, J. Yang, M.Xiong & H. Rong (2007): "Luobusaite- a new mineral": Acta Geologica Sinica 80(10), 1487-1490.[Chinese with English abstract] [MinAbs MA 07M/0529] (abstract)
# Malinalco (municipi)

Malinalco (del nàhuatl, que vol dir "Lloc de hierba de carboner") és un municipi de l'estat de Mèxic. Malinalco és el cap de municipi i principal centre de població d'aquesta municipalitat. Aquest municipi es troba a la part nord-central de l'estat de Mèxic. Limita al nord amb els municipis de Joquicingo i Ocuilan, al sud amb Zumpahuácan, a l'oest amb Tenantzingo i a l'est amb Estat de Morelos. Dista de la capital de l'estat uns trenta-vuit quilòmetres

## Notes i referències

* ↑ «Monografia municipal de Malinalco (castellà)». Arxivat de l'original el 2014-05-26. [Consulta: 26 febrer 2016].

## Vegeu també

* Municipis de l'estat de Mèxic

## Enllaços externs

* Portal de l'estat de Mèxic (castellà)
# Malin

Malin és una població dels Estats Units a l'estat d'Oregon. Segons el cens del 2000 tenia 638 habitants.

## Demografia

Segons el cens del 2000, Malin tenia 638 habitants, 200 habitatges, i 155 famílies. La densitat de població era de 703,8 habitants per km².
Dels 200 habitatges en un 48,5% hi vivien nens de menys de 18 anys, en un 58,5% hi vivien parelles casades, en un 10,5% dones solteres, i en un 22,5% no eren unitats familiars. En el 20% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,61.
Per edats la població es repartia de la següent manera: un 36,4% tenia menys de 18 anys, un 9,9% entre 18 i 24, un 27,4% entre 25 i 44, un 16,5% de 45 a 60 i un 9,9% 65 anys o més.
L'edat mediana era de 28 anys. Per cada 100 dones de 18 o més anys hi havia 106,1 homes.
La renda mediana per habitatge era de 29.750$ i la renda mediana per família de 30.000$. Els homes tenien una renda mediana de 26.875$ mentre que les dones 21.591$. La renda per capita de la població era de 10.258$. Aproximadament el 19,4% de les famílies i el 26,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Malin». American Fact Finder. Oficina del Cens dels Estats Units, 12-01-2010.
# Magdalena penitent (Kansas)

La Magdalena penitent conservada al Museu Nelson-Atkins de Kansas City (Missouri), es creu que va ser pintada per El Greco poc després de la versió de la Magdalena penitent (El Greco, Worcester)
Per aquest motiu, Harold Wethey li dona el núm. 260 del seu catàleg raonat, i la considera del Tipus-II dins de les pintures dedicades a aquesta temática.

## Temàtica de l'obra

Tal com l'entenem actualment, el personatge de Maria Magdalena és una amalgama de vàries dones que apareixen als Evangelis. Resumidament, es presenta com una dona de passat pecaminós que, mercès a la predicació de Jesús de Natzaret, es va penedir del seu passat, i va esdevenir Anacoreta, consagrant-se a la vida retirada i a la meditació.
La devoció a Maria Magdalena va ser molt fomentada per l'Església de la Contrareforma, que la va presentar com un model de penediment.

## Anàlisi de l'obra

De fet, el Tipus-II és molt semblant al Tipus-I, perquè la postura de Magdalena és similar, y les vestidures també ho són. Però aquí el paisatge ennuvolat està representat a l'esquerra, mentre que la calavera, la gerra amb l'ungüent, la roca amb l'heura i l'entrada a la cova són a la dreta.
Tanmateix, en aquesta nova versió, El Greco assoleix una sensualitat i refinament molt més intensos que en la variant anterior. Efectivament, el coll de Magdalena, tot i que continua sent massa llarg, té una forma més versemblant i, malgrat que el seu esguard es dirigeix al Cel amb ulls plorosos, la seva actitud és més convincent que en el Tipus precedent. En conjunt, El Greco assoleix una obra més dolça, més primorosa i menys teatral.

### Estat de conservació

L'estat de conservació és deficient, perquè ha sofert restauracions abusives. Segons Wethey, el cel està molt repintat.

## Còpies del Tipus-II

* Montevideo; Oli sobre llenç; Còpia del s.XVII, mutilada, excessivament netejada i repintada; 84 × 66 cm.
* Paradas (Sevilla) Església Parroquial; Oli sobre llenç; Deixeble molt proper d´El Greco; Començaments s.XVII; 98 × 97 cm.; És la còpia més interessant.
* Bilbao; Museu de Belles Arts; Còpia 1625-50; 30 × 24 cm.; Còpia petita i mediocre.

## Vegeu també

* Magdalena penitent (El Greco, Budapest)
* Magdalena penitent (El Greco, Montserrat)
* Magdalena penitent (El Greco, Sitges)
* Magdalena penitent (El Greco, Tipus-V)
* Magdalena penitent (El Greco, Worcester)

## Bibliografia

* Wethey, Harold E.; El Greco y su Escuela (Volumen-II) ; Ediciones Guadarrama; Madrid-1967
* Álvarez Lopera, José; El Greco, La Obra esencial; Editorial Sílex; Madrid-2014; ISBN 978-84-7737-8600
* Frati, Tiziana; La Obra pictórica completa de El Greco; Editorial Noguer Rizzoli; Milano-1969

## Referències

* ↑ Wethey, Harold E. Obra citada., pàg.51.
* ↑ Álvarez Lopera, José. Obra citada, pgs. 110-111-113.
* ↑ Wethey, Harold E. Obra citada, pàg. 54.
* ↑ Wethey, Harold E. Obra citada, pàg.264.
# Magdalena de Valois

Magdalena de Valois (Saint Germain-en-Laye, 1520 - Edimburg, Escòcia, 1537), princesa de França i reina consort d'Escòcia (1537).

## Orígens familiars

Nasqué el 10 d'agost de 1520 sent filla del rei Francesc I de França i la seva primera esposa, la princesa Clàudia de França. Era neta per línia paterna del comte Carles I d'Angulema i Lluïsa de Savoia, i per línia materna del rei Lluís XII de França i la duquessa Anna de Bretanya. Fou germana del duc Francesc III de Bretanya i el rei Enric II de França.

## Núpcies i descendents

Es casà l'1 de gener de 1537 a la Catedral de Notre-Dame de París amb el rei Jaume V d'Escòcia.
La jove princesa, malalta de tuberculosi va morir el 7 de juliol del mateix any, a l'edat de 16 anys. Magdalena fou enterrada a l'abadia de Holyrood a Edimburg.
# Magnesiofluckita

La magnesiofluckita és un mineral de la classe dels fosfats. Rep el nom per ser l'anàleg de magnesi de la fluckita.

## Característiques

La magnesiofluckita és un arsenat de fórmula química CaMg(AsO₃OH)₂(H₂O)₂. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema triclínic. La seva duresa a l'escala de Mohs és 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 67257.

## Formació i jaciments

Va ser descoberta a la mina Torrecillas, a Salar Grande, dins la província d'Iquique (Tarapacá, Xile), tractant-se de l'únic indret de tot el planeta on ha estat descrita aquesta espècie mineral. Es troba associada a altres espècies minerals: camanchacaïta, chinchorroïta, espadaïta, picaïta, riosecoïta, quars, hematites, anhidrita, guix, halita i talmessita.

## Referències

* ↑ «Magnesiofluckite» (en anglès). Mindat. [Consulta: 10 juliol 2021].
# Malik Izz al-Din ibn Rukn al-Din Mahmud

Malik Izz al-Din ibn Rukn al-Din Mahmud (mort el 29 de setembre de 1382) fou malik mihrabànida de Sistan del 1352 al 1380. Era fill de Malik Rukn al-Din Mahmud.
Fou nomenat malik pels notables de Sistan el 1352 a la mort del seu germà Malik Jalal al-Din Mahmud. Poc després de pujar al tron va esclatar un conflicte amb el seu cosí Muhammad ibn Malik Nusrat al-Din Muhammad, que governava la ciutat d'Uq i gaudia d'ampli suport al nord del Sistan. Muhammad va reconstruir diverses fortaleses i es va apoderar dels territoris de la corona a la seva comarca; la guerra civil va destruir els canals de reg i els camps d'agricultura de Sistan i la fam va esdevenir un problema seriós. Durant aquest temps, vers 1363/1364, va donar refugi a Tamerlà (Timur Barlas), que havia estat expulsat feia poc de Transoxiana.
Als darrers anys el descontentament popular conyta el seu visir Muhammad "Ata" es va estendre. El fill del malik, Qutb al-Din es va unir a l'oposició i un dia, mentre el seu pare estava de cacera, una manifestació a Zarandj va donar a la gent el control de la ciutadella i el visir fou assassinat. Qutb al-Din i els seus partidaris van continuar la revolució i finalment van derrotar les forces lleials al seu pare. Izz al-Din fou fet presoner i exiliat.
Izz al-Din va intentar recuperar el tron i va anar a Herat a demanar el suport del kàrtida Malik Ghiyath al-Din Pir Ali. Junt amb el malik de Farah, Iksandar ibn Inaltigin, Izz al-Din i una força kàrtida van envair el Sistan a la primavera del 1380. Molts partidaris de Qutb al-Din el van abandonar, i el malik rebel va fugir permetent a Izz al-Din recuperar la capital Zarandj. Però aviat Qutb al-Din, fou cridat altre cop per diversos nobles i comandants militars; quan va retornar va derrotar a Izz al-Din i a Iksandar i els va forçar a abandonar Sistan. Izz al-Din desmoralitzat, va decidir renunciar. Va retornar a Sistan i va renunciar al tron al favor del seu fill i va morir abans de dos anys.

## Referències

* Bosworth, C.E. The History of the Saffarids of Sistan and the Maliks of Nimruz (247/861 to 949/1542-3). Costa Mesa, California: Mazda Publishers, 1994.
| Precedit per: Malik Jalal al-Din Mahmud | malik Mihrabànida 1352–1380 | Succeït per: Qutb al-Din |
# Marano di Valpolicella

Marano di Valpolicella és un comune (municipi) de la província de Verona, a la regió italiana del Vèneto, situat a uns 110 quilòmetres a l'oest de Venècia i a uns 14 quilòmetres al nord-oest de Verona.
A 1 de gener de 2020 la seva població era de 3.153 habitants.
Marano di Valpolicella limita amb els següents municipis: Fumane, Negrar, San Pietro in Cariano i Sant'Anna d'Alfaedo.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Mac OS X Tiger

Mac OS X 10.4 anomenat Tiger és la cinquena versió del sistema operatiu d'Apple, Mac OS X, per a ordinadors personals i servidors Macintosh. Tiger va ser llançat a la venda el dia 29 d'abril de 2005 como el successor de Mac OS X 10.3 que s'anomenava "Panther", i que s'havia comercialitzat 18 mesos abans. Algunes de les noves característiques inclouen un sistema de recerca ràpid anomenat Spotlight, una nova versió del navegador web Safari, Dashboard, un nou tema gràfic unificat i un millorat suport per a 64 bits dels Power Mac G5. Tiger és també la primera versió d'un sistema operatiu d'Apple que funciona amb la plataforma Intel x86, tot i que està pensat per treballar únicament en arquitectura Apple-Intel, com els MacBook Pro, MacBook, Mac Mini Intel i Mac Pro.
Mac OS X 10.4 "Tiger" és incorporat a tots els ordinadors nous de Macintosh. També està disponible una actualització per als usuaris que utilitzaven altres versions de Mac OS X.
Tiger serà reemplaçat per Mac OS X 10.5, anomenat "Leopard" l'any 2007. Possiblement el mes de juny quan se celebra la WWDC 07.
# Malavan Bandar Anzali FC

El Malavan Bandar Anzali Football Club (en persa باشگاه فوتبال ملوان بندر انزلى) és un club de futbol iranià de la ciutat de Bandar-e Anzali. És patrocinat per la marina iraniana.
És una secció del clubs poliesportiu Malavan Sport and Cultural Club.

## Història

Bahman Salehnia creà el club el 1969 juntament amb un grup de joves atletes a la ciutat portuària d'Anzali. Algun temps més tard la marina iraniana es convertí en patrocinador i propietari del club. Salehnia, a més de fundador, fou entrenador del club de 1973 a 1998. A més de Salehnia, el club només ha tingut com a entrenadors Mohammad Ahmadzadeh i Nosrat Irandoost.

## Palmarès

* Copa Hazfi:
** 1976, 1986, 1990

## Entrenadors

| Nom | Període |
| Bahman Salehnia | 1968-1997 |
| Nosrat Irandoost | 1997-2000 |
| Mohammad Ahmadzadeh | 2000-2002 |
| Bahman Salehnia | 2002-2004 |
| Nosrat Irandoost | 2004-2006 |
| Mohammad Ahmadzadeh | 2006- |

## Futbolistes destacats

* Sirous Ghayeghran
* Mohammad Ahmadzadeh
* Aziz Espandar
* Mohammad Ghadirbahri
* Ghafour Jahani
* Mohsen Giahi
* Mohammad Habibi
* Ali Niakani
* Aref Mohammadvand
* Pejman Nouri
* Ahmad Jamshidian
* Maziar Zare
* Jalal Hosseini
* Reza Niknazar

## Referències

* ↑ «Iran - List of Cup Winners». RSSSF.

## Enllaços externs

* (anglès) (persa) Web oficial
* (anglès) (persa) Web malavan club
# Magic (cançó de Coldplay)

«Magic» és una cançó de la banda britànica Coldplay llançada com a primer senzill del seu sisè àlbum d'estudi, Ghost Stories, el 3 de març de 2014.
La cançó fou enregistrada en les sessions de gravació d'aquest àlbum en els estudis The Bakery i The Beehive de North London, Londres.
El disseny artístic del senzill es tracta d'un aiguafort realitzat per l'artista txeca Mila Fürstová, que realitzà el disseny artístic de tot el material relacionat amb aquest treball. El disseny consisteix en un colom de la pau sobre un llenç blau. Com la resta de senzills de Ghost Stories, es representa una escena amb imatges dins el perímetre de l'objecte o representació central de la imatge, en aquest cas, un colom de la pau. L'escena interior fa referència a la màgia, com per exemple una parella levitant, un escriptori volant, o l'escenari d'un teatre.
El videoclip de la cançó fou dirigit per Jonas Åkerlund, protagonitzat per l'actriu xinesa Zhang Ziyi i estrenat el 7 d'abril de 2014. La història presenta un xou de màgia explicat pel director i fent al·lusió a diversos trucs de màgia que apareixen en les lletres de la cançó. Fa un tribut al cinema mut típic de la dècada del 1920, incloent la fotografia, producció i crèdits inicials a la seqüència.
El mateix estiu de 2014, la cantant de R&B Brandy va publicar una versió que va entrar en llista estatunidenca de senzills, i altres artistes han interpretat la cançó en directe en respectius concerts o actuacions en la televisió.

## Llista de cançons

* "Magic" − 4:45

## Referències

* ↑ «My secret year with COLDPLAY» (en anglès). Furstova.com. [Consulta: 30 març 2014].
* ↑ «WATCH: Coldplay release airy 'Magic' music video, featuring plenty of knives» (en anglès). Music Times. [Consulta: 11 juny 2014].
* ↑ Grow, Kory. «Coldplay Learn Some New Tricks in 'Magic' Video» (en anglès). Rolling Stone, 07-04-2014. [Consulta: 11 juny 2014].

## Enllaços externs

* Magic a WikiColdplay (anglès)
Viccionari
# MagicGate

MagicGate (literalment 'porta màgica') és una tecnologia de protecció contra còpies, va ser introduïda per Sony el 1999 com a part de la Iniciativa de música digital segura (SDMI per les sigles en anglès). Funciona xifrant la informació dins del dispositiu i utilitzant dos circuits integrats MagicGate, un el dispositiu d'emmagatzematge i un altre al lector, per reforçar el control sobre la forma en què els arxius són copiats.
El xifrat MagicGate és usat en les targetes de memòria de la PS2 i, des de 2004, a tots els productes de Memory Stick. Alguns dispositius, com Network Walkman, accepten només les Memory Stick amb MagicGate.
Totes les Memory Stick Duo amb MagicGate s'identifiquen amb una osca en la terminació posterior de la targeta.
Maneres de reconèixer les Memory Stick Pro Duo Falses.
1 - Les originals fan servir Impressores de vectors per imprimir amb qualitat totes les lletres, res de desenfocament ni tons més clars o foscos.
2 - Les Falses fan servir unes impressores de pitjor qualitat, en no tenir tanta qualitat si et fixes una mica podràs observar com algunes lletres estan desenfocades, són més brutes, més negres i si fregues una mica la targeta amb el dit, acaba esborrant fàcilment.
3 - Les originals són més fines que les falsificacions.
4 - Si en intentar introduir la targeta en l'adaptador, no entra com hauria d'entrar, pot ser que tinguis una targeta falsa a les teves mans.
5 - Les noves falsificacions de 2GB (1959MB) sempre tenen problemes per a introduir-se en la psp (Playstation Portable).
ORIGINAL: Falsificació
2 Vista Posterior
1 - La font, la mida de la font i la tècnica de la impressió són els criteris principals per distingir la veritable de la falsificació, així que has de ser acurat.
2 - La veritable té escrit 'MADE IN JAPAN' i 'ICES/NMB-003.' Amb les falses normalment tenen algun tipus d'error com algun punt eliminat el final de la paraula '-003'.
3 - La veritable té la lletra "S" a "MSX-2GS" com cursiva, es pot observar que és diferent de la que es fa servir en les paraules 'COMPLI CANADA' i 'ICES/NMB-003'. Les Falses utilitzen la mateixa font de lletra per a totes les paraules.
4 - Les veritables tenen el caràcter o símbol '/' curt, si et fixes, la falsa té el símbol '/' més llarg que cap altre caràcter dels impresos.
5 - En els 10 contactes o connectors d'or de la memòria, en l'original el plàstic cobreix perfectament tota la memòria des del principi fins al final. Les Falses poden tenen petits forats negres en els connectors, d'altres es poden observar que l'or no cobreix completament el connector deixant a la vista parts internes de la targeta com la placa PCB dels components interns de color verd (en una original això seria un defecte de fabricació).
6 - Com passa amb la vista frontal a la part posterior també podem apreciar que la impressió usada per Sony és de vectors amb alta qualitat, lletres enfocades res de brutícia i tot clar, les falsificacions es poden veure com són impressions de baixa qualitat on es pot apreciar desenfocament i tons més clars o foscos, si s'insisteix passant el dit poden arribar a esborrar les lletres.
ORIGINAL Falsificació

## Vegeu també

* Gestió de drets digitals
# Marcel Maurel

Marcel Maurel va ser un ciclista francès que fou professional entre 1925 i 1933. El seu principals èxits foren un primer lloc a la Ronde van het Zuid-Oosten i un 2n lloc a la Volta a Catalunya de 1930

## Palmarès

* 1927
** 1r al Circuit de Cantal
** 1r de la Ronde van het Zuid-Oosten
* 1932
** 1r al Circuit dels Colls Pirinencs

## Referències

* ↑ «Mariano Cañardo ha ganado por tercera vez la gran ronda ciclista catana». Mundo Deportivo, 15-09-1930 [Consulta: 4 desembre 2017].

## Enllaços externs

* Palmarès de Marcel Maurel a cyclebase.nl
* Palmarès de Marcel Maurel a sitiodeciclismo.net
* Palmarès de Marcel Maurel a museociclismo.it
# Majzor

El Majzor (en hebreu: מחזור תפילה) és un conjunt de llibres litúrgics de la religió jueva, que conté el conjunt d'oracions de les festivitats majors o altes festes en aquesta religió (Yamim noraïm, Roix ha-Xanà, Yom Kippur, Péssah, Xavuot i Sukkot) i que es fa servir al llarg de tot el calendari hebreu. Les versions de Majzorim tant asquenazites com sefardites són bàsicament semblants. En els Majzorim no s'inclouen els resos diaris i de Sàbat, els quals es troben en el Sidur.

## Fonts

* Mahzor. Article en la versió en línia de l'Enciclopèdia Britànica (anglès).
* Mahzor. Article en la versió en línia de l'enciclopèdia Encarta (anglès).
* Machzor. Article a la pàgina Judaica Guide (anglès).

## Enllaços externs

* El Majzor del meu pare, article del Rabí Zushe Greenberg en la versió en espanyol de la pàgina de Habad Lubavitx.
# Mak Dau goo si

Mak Dau goo si (xinès 麥兜故事), comercialitzada internacionalment com My Life as McDull és una pel·lícula d'animació del 2001 de Hong Kong. La pel·lícula envolta la vida de McDull, un personatge de porc de dibuixos animats molt popular creat per Alice Mak i Brian Tse que ha aparegut a còmics des de la dècada de 1990. El 2004, es va estrenar la seqüela d'aquesta pel·lícula, McDull, Prince of the Bun.
Kelvin Chan del South China Morning Post va descriure McDull com a "lent d'enginy".

## Argument

McDull no és el nen més brillant, però fa tot el possible per complaure a la seva mare. Tot i que sembla que potser no està destinat a grans coses a la vida com desitja la seva mare, McDull mai es rendeix.
La història se centra en diversos contes sobre McDull i la seva infància. Això s'explica com un reflex narratiu d'un McDull ara adult. Aquests contes es confonen en usos imaginatius del cantonès i munts de la cultura local de Hong Kong. Des d'històries sobre un sopar de gall d'indi fins a somnis de seguir els passos de Lee Lai-shan, McDull s'enfronta a flux i reflux amb la seva mare exigent però devota. En una part de la pel·lícula, McDull decideix entrenar-se per ser un atleta de nivell olímpic com l'olímpic de Hong Kong Lee Lai-shan. No obstant això, l'ofici que aprèn és Cheung Chau bun-snatching. En adonar-se que l'arrabassar-se no és un esdeveniment esportiu formal als Jocs Olímpics, la mare de McDull escriu una carta al president del Comitè Olímpic Internacional (COI), demananant-li amb el seu domini limitat de l'anglès santificar l'anomenat esdeveniment esportiu.

## Premis

El premi FIPRESCI al 26è Festival Internacional de Cinema de Hong Kong (2002)
Gran Premi al Festival Internacional de Cinema d'Animació d'Annecy, Annecy, França (2003)

## Referències

* ↑ My Life As McDull: Depicting The Realities Of Hong Kon, culturetrip.com, 28 de gener de 2020
* ↑ How Hong Kong embraced movies about a cartoon pig, McDull, that celebrated the city and the never-say-die spirit of its people, South China Morning Post, 29 d'octubre de 2023
* ↑ Chan, Kelvin. «Boost urged for digital entertainment sector», 26-11-2003. [Consulta: 8 juny 2023].
* ↑ McDull excites Annecy animation festival, Screen Daily, 9 de juny de 2003

## Enllaços externs

* 《麥兜故事》 My Life as Mcdull a YouTube